SUID-AFRIKAANSE RADIOLIGA 
SARLNUUS SONDAG 4 AUGUSTUS 2002 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

SARL HF FOONWEDSTRYD EN UITSLAG VAN VORIGE WEDSTRYD 
IRS GAAN TWEE MEER AMATEURRADIOANTENNAS BYKRY 
WERKGELEENTHEID BY NARS 

SAATI 2002 - LINUXLABORATORIUM 

KLUBNUUS 

AMATEURGOEDERE TE KOOP 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
aan sarlnews@hotmail.com nie later as die Donderdag wat die bulletin vooraf 
gaan, in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 
SARL HF FOONWEDSTRYD 


Die SARL HEF foonwedstryd word eerskomende Sondag 4 Augustus 2002 vanaf 
15:00 tot 18:00 SAST gehou. Die doel van die kompetisie is vir deelnemers om 
soveel moontlike kontakte te maak met amateurs in suidelike Afrika op 20, 40 
en 80 meter in die amateurbande. Die volgende frekwensies word voorgestel nl 
14,125 tot 14,175 MHz, 7,040 to 7,080 MHz en 3,600 tot 3,650 MHGZ. Deelnemers 
kan of enkeloperateurs of multioperateurs wees. Die RS(T) en `n reeksnommer 
beginnend by 001 word uitgeruil. Die telling is 1 punt per kontak, 2 punte vir 
elke area op elke band en 2 punte vir kontak met `n stasie op al drie bande. Die 
areas is 7S1, 7S2, 753, 7S4, 785, 786 en Area 7 (oostelike groep); 3DA, 7P, 7@, 
9J, C9, 72, 788 en Area 8 (westelike groep) en A2, D2, V5, ZD9 en ZST7. 


Sertifikate sal toegeken word aan die eerste drie plekke en die hoogste enkel- 
bandtelling in die wedstryd. Daar sal ook 'n trofee wees vir die hoogste gesament- 
like telling in beide die gelykgolf- en foonafdelings van die kompetisie. Logstate 
moet gestuur word aan “Die Wedstrydkomitee, Posbus 48052, Hercules, 0030”. 


Die resultate van die eerste been is as volg: 


ie: Michael Roodt ZSGBHF Punte: 290 
2e: Dennis Green ZSABS Punte: 220 
3e: Bill Norval ZSSKD Punte: 190 


Slegs drie deelnemers het logstate ingestuur en ons het ook `n paar toetsstate 
ontvang. Die komitee was bekommerd oor die lae getal inskrywings, maar omdat 
die verandering van die klubadres oor dieselfde tydperk plaasgevind het as die 
inskryftydperk, kon `n paar inskrywings weggeraak het. 


Die wedstrydkomitee wens die wenners geluk en hoop dat die volgende been van 
die 8Om @SO-partytjie, wat plaasvind op die eerste Donderdag van Oktober van 
19:00 tot 22:00 net so goed ondersteun sal word. 


IRS GAAN TWEE MEER AMATEURRADIOANTENNAS BYKRY 


Die laaste twee amateurradioantennas vir die die Internasionale Ruimtestasie 
is geskeduleer om hierdie maand op sy Zvezda diensmodule, die bemanning se 
woonkwartiere, geinstalleer te word. Die spesiaal ontwerpte buigsame bandan- 
tennas sal AmateurRadio aan boord die Internasionale RuimteStasie (ARISS) 
op BHF- en UHF-bedryf ondersteun en is soortgelyk aan die antenna wat deur 
aflossspan 4 op 14 Januarie geinstalleer is. 


ARISS se internasionale groepsvoorsitter, Frank Bauer, KA3HDO, sê huidige 
planne vereis dat ekspedisie 5 se bemanningslede ruimteuitstappe (genoem 
buitevoertuigaktiwiteite of BVA's) op 16 en 22 Augustus onderneem wanneer 
die antennas geinstalleer kan word. Die hele amateurekspedisie 5 spanlede is 
bevelvoerder Valery Korzun, RZ3FK, ruimtevaarder Sergei 'Treschev, RZ3FU, 
en VSA- ruimtevaarder Peggy Whitson, KC5ZTD. 


Bauer het gesê sodra hierdie antennas geinstalleer en 'n aantal toetse wat 
vir September in Rusland beplan voltooi is, sal addisionele IRS- amateurra- 
diotoerusting in die diensmodule geinstalleer word. 


ARISS se oorspronklike amateurradiotoerusting, `n enkelband Ericsson 5W, 2m 
handdraagstel is in die Zarya Funksionele Vragblok geinstalleer en gebruik `n 
antenna oorspronklik geinstalleer om te help met vasmering en buitevoertuigu- 
itstappies. Die nuwe BHF-UHF-antennas en `n buigbare band HF- antenna 
wat ook op 25 Januarie geinstalleer is, is ontwerp vir en toegewys aan ARISS- 
bedrywighede. Op hierdie stadium is daar geen HF-toerusting aan boord die 
IRS nie. 


Na hierdie handeling sal daar twee aparte amateurradiostasies aan boord die 
IRS wees en multibandbedryf sal moontlik wees. Lateraan sal HF- en hoërkrag 
BHE- en UHEF-toerusting geinstalleer word. 


Pakketoperateurs word aangeraai om te hou by UNPRO'TO-bedryf sover moont- 
lik en om die pakketposbusstelsel so min moontlik, indien geheel en al, vir kort 
boodskappe te gebruik. 


ARISS is `n internasionale projek gesamentlik geborg deur die ARRL, NASA 
en AMSAT. 'n Publikasie genaamd “2001: an Amateur Radio Space Odyssey 
on the International Space Station,” wat besonderhede oor die ontwikkeling van 
ARISS verskaf en die vier nuwe ARISS-antennas bespreek, is beskikbaar op die 
ARISS- webwerf nl http:/ /ariss.gsfc.nasa.gov/EVAs/amsat01.pdf. 


WERKGELEENTHEID BY DIE NARS 


Dit spyt die SARL om aan te kondig dat die administratiewe beampte by die 
NARS, me. Marlette Kroukamp, die diens van die SARL verlaat het. Om 
ontwrigting en diensonderbrekings wat met sulke personeelomsette saamgaan te 
verminder, het die raad besluit om kontinuiteit te verbeter deur 'n bykomende 
persoon op 'n halfdaggrondslag in diens te neem. 


Die SARL het dus `n vakature vir `n halfdagpos by die NARS te Radiokop. 
Dit is die bedoeling van die raad van die SARL om hierdie pos te vul met `n 
radioamateur wat sy of haar eie vervoer het. Van die bekleër sal verwag word 
om weeksdae van 08:00 tot 13:00 by die NARS algemene administratiewe werk 
te doen, wat skakeling met SARL lede insluit. 


Persone wat in die omgewing van die NARS woon en in die pos belangstel, kan 
meer inligting bekom deur voor of op eerskomende Woensdag 7 Augustus 2002 
met Fritz Sutherland, ZS6ASF in aanraking te kom. Fritz se telefoonnommers 
verskyn op bladsy een van elke Radio ZS maar word weer hier weergegee: skakel 
hom by 012 997 1114 of 083 304 0028. 


SAATI 2002 - LINUXLABORATORIUM 


SAATI beplan om op Saterdag 17 Augustus `n Linuxlaboratorium te hou. Die 
idee agter die byeenkoms is om mense te help om met Linux te begin. So 'n 
persoon sal sy eie persoonlike rekenar, sonder sleutelbord en skerm tebring en 
dan sal Linus daarop geinstalleer word. 


Indien iemand Linux geinstalleer het, maar dit nie aan die werk kan kry nie, sal 
daar kundiges wees wat sal help om dit aan die gang te kry. Daar sal geen fooi 
betaalbaar wees nie. Die laboratorium is ook oop vir enige persoon, jonk of nie 
so jonk nie. 


Ander organisasies is ook welkom om teenwoordig te wees. Hulle mag hulle eie 
dienste en produkte op die kantlyn bemark. Dit word beplan om die verskaffer 
van versiende hardeskywe teenwoordig te hê indien iemand nie genoeg skyfspasie 
beskik om Linux te installeer nie. 


Die absolute minimum spesifikasie benodig om Linux te ondersteun is i386, 
AMb RAM en 100MDL skyfspasie, maar hierdie is baie beperk. Die voorgestelde 
minimum is eintlik i486, 16Mb RAM en 2,5Gb skyfspesie. 


Die laboratorium sal gehou word by die Clapham High School in Soutpansberg- 
weg en behoort om 09:00 te begin. 


Indien u nadere besondere verlang maak asb kontak met Louis Kruger by e-pos 
louis.kruger@iscor.com of by 082-336-2597 of enige lid van die SAATI-bestuur. 


VOLGENDE RAE 


Die datum vir die volgende RAE is 17 Oktober 2002. Sluitingsdatum vir inskry- 
wings is 10 September 2002. Die inskrywingsvorms is beskikbaar op die SARL 
webwerf www.sarl.org.za of kan telefonies aangevra word vanaf die SARL- kan- 
toor by 011-6752393. Die inskrywingsfooi vir die eksamen beloop R250-00. 
Hierdie bedrag sluit die kandidate wat slaag se lisensiefooi vir die huidige jaar 
en sertifikaatkoste aan OKOSA in. 


KLUBNUUS 
VAALDRIEHOEK AMATEURRADIOKLUB 


Neem asseblief kennis dat die Vaaldriehoek Amateurradioklub se herhaler wat 
op 145,375MHZz gewerk het, se frekwensie verander het. Die nuwe frekwensie 
is 145,6375MHZ. Die herhaler het `n 12,5KHr filter ingebou en u word daarop 
gewys dat u die modulasievlakke laag moet hou om in te val met die nouer 
125KHz kanaalspasiëring. 


Ons saai ook elke Sondagaand om 20:30 `n bulletin van nuus op die 2m herhaler 
uit asook op SOm op `n frekwensie van 3,6375MHrz. 


SANDTON AMATEURRADIOKLUB 


Die Sandton Amateurradioklub sal weereens `n kursus aanbied vir diegene wat 
die RAE wil skryf gedurende Oktober 2002. Lesings sal elke Donderdagaand by 
die NARS te Radiokop (Honeydew) gehou word. Inskrywings vind op Dinsdag 
6 Augustus 2002 plaas. 


AMATEURGOEDERE TE KOOP 


OK Kalle, ZR6KMP, van Corlettrylaan 220, Bramley, gaan verhuis en het dus 
'n klomp elektroniese, radio- en toetsapparaat wat hy gaan verkoop. Hy sal 'n 
opedag hou by sy huis op Saterdag 10 Augustus asook Saterdag 17 Augustus 
2002. Verkope begin om 09:00 en duur tot 15:00. 'Tee, koffie en koeldranke sal 
te koop aangebied word. Daar is parkering vir 20 motors binne die erf en vele 
meer parkering buite. 


Hierdie bulletin is saamgestel deur Martin, ZSGABU, en gelees deur us 
vanuit ...... AS 'n diens aan radioamateurs, kortgolfluisteraars en elektron- 
ikaentoesiaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 145,625 MHz in die Ooslonden-, 145,650 in 
die Durban- en 145,750 MHz in die Pretoriagebied te luister. `n Heruitsending 


kan Maandagaande om 20:00 SAT op 3215 kHz gehoor word. ARMI word deur 
Telkom en Sentech geborg. 


Kom neem ook deel aan die net van die President van die SARL wat Sondae 
om 12:00 op 7082 kHz op die lug is. 


U het geluister na ZS6SRL, dankie dat u by ons aangesluit het. `n Groot woord 
van dank aan diegene wat wat items vir hierdie bulletins verskaf en aan al die 
amateurs wat so gereeld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


